Rikunarita-ORG/Wikinium huggingface dataset:
# Austin (Texas)

Viduta dâ cità.
**Austin** è la capitali di lu statu amiricanu di Texas. Havi 790.390 abbitanti (2011).

|  |  |
| --- | --- |
|  | Nta **Commons** s'attròvanu àutri mmàggini rilativi a **Austin (Texas)**. |
# Lady Gaga

Lady Gaga (2011)
**Lady Gaga**, nomu d'arti di **Stefani Joanne Angelina Germanotta** (Nova York, 28 marzu 1986), è na cantautrici, compositura, attrici e attivista statunitensi di urìggini siciliani.

Artista esuberanti e canusciuta ppi i modi 'ccentrici, pigghia u propriu nomi d'arti da lu branu *Radio Ga Ga* dei Queen. Lady Gaga s'affirmò ntô panurama musicali tantu pû sò modu di fàri pruvucatòriu quantu pi la qualità dî sò esibbiizzioni dû vivu; in molti, infatti, la definiruno una di le migghiuri interpreti di lu pop di lu XXI seculu.

'Ntu lo 2008, doppu aver firmato u so' primu contratto discografico cu la Interscope Records, debuttò a l'etati di suli vintidui anni cu l'album *The Fame* ca, spintu dî sìnguli multiplatinu *Just Dance*, *Poker Face* e *Paparazzi*, vinnìu cchiù di quìndici miliuna di copî 'n tuttu u munnu. A *The Fame* fici seguito 'ntu lo 2009 l'EP *The Fame Monster*, d'unni vinniru estratti i successi mundiali *Bad Romance*, *Telephone* e *Alejandro*. U secunnu album in studiu dâ cantanti, *Born This Way*, nisciutu ntô dumilaùndici, arrivò ô primu postu nê Stati Uniti d'Amèrica e 'n autri vinti Paisi; u singolo cu u stessu numi fu puru u cchiù viluci di la storia a registrare un miliuni di copie vinnuti 'ntu li vennite 'ncapu iTunes, cifra agghiunciuta 'n suli cincu jorna. A partiri da li dischi ca vinneru appressu, dette n'àutru corpu â sò evuluzzioni musicali grazzi a nu saccu di gèniri diversi, ntra cui a mùsica alittrònica in *Artpop* (2013), u jazz cu *Cheek to Cheek* (2014, nzèmmula a Tony Bennett), u soft rock grazzi a *Joanne* (2016), la mùsica house cu *Chromatica* (2020) e ppi finiri u synth pop in *Mayhem* (2025). Tutti i so' album, inclusa a culonna sunora *A Star Is Born Soundtrack* (2018), agghiunceru a cima dâ *Billboard 200*. Cu *Chromatica*, n’autra vota, Lady Gaga addivintau l'artista fimminili cchiù viloci a ottèniri sei debbutti 'n vetta a sta classifica, nta n'arcu di novi anni e dui jorna. 'Nto lu 2025 puru a so' canzuni *Die with a Smile*, fatta nzémmula a Bruno Mars, conquistò a vetta dâ Billboard Hot 100, facennu addiventari accussì Lady Gaga a terza artista dâ storia a aviri cchiù sìnguli ô primu postu dâ classifica dî Stati Uniti nta tri dicenni diversi (dumila, dumiladeci e dumilavinti), 'n'impresa chi nzinu a ddu mumentu l'avìanu fatta sulu Michael Jackson e sò soru Janet Jackson.

### Noti
# Ncignirìa ginètica

La **Ncignirìa ginètica**, è na branca di la bioluggìa, ca si òccupa di lu cumpurtamentu di li geni e macari di li sò mudificazzioni 'n ditirminati circustanzi, ca ponnu èssiri prudutti d'òmu o macari di la natura stissa.

La genti ca la studìa si spicializza nta lu campu dâ midicina, dâ farmacìa, nnâ cura di li malattii ginètichi (comu lu tumori e àutri mali di cori) e videmma nnû campu dâ cucina stransgènica e di li prudutti mudificati ntî li geni.
Sicunnu assai genti pistiari manciari geniticamenti mudificati è mala cosa, pi vari mutivi murali o macari picchì la cosa 'un eni cunzidirata sicura. Chistu picchì accamora nun si sapi comu poti riaggìri l'urganismu di li èssiri umani cu sti manciari addifiniti "*picca naturali*" o artificiali.

C'eni nu rischiu ca quarchi urganismu giniticamenti mudificatu, li accussiddetti "*OGM*" (di lu talianu "*Organismi Geneticamente Modificati*") s'adatta megghiu a viviri nta natura e pigghia lu spazziu vitali a quarchi àutru ogganismu.

Quarchi mudificazzioni ginetica putissi macari passari a urganismi nun mudificati comu capitau e i timpi da vacca pazza cu li prioni.

Autri scinzati nun penzanu ca eni na cosa pussibbili.

E autri ancora sientunu a diri ca li rischi su picca cosa in confrontu a li cosi pusitivi.

Li mudificazzioni ginetichi chiu famusa su chiddi di pianti ca appruduciunu li pesticidi iddi stissi.

A ingigniria ginetica eni utilizzata macari pi prudurri insulina pi li diabbetici e pi clunari animala.
Lu prucessi d'ingigniria inetica eni n'aggumentu cumuni di discussioni tra lu pubbricu ginirali, li scinzati e li luminari univissitari.
# Mitallu

campiuna di mitalli.
Nu mitalli è nu matiriali, cundutturi di caluri e di elittricità. Tra li pruprità ginirali lu mitallu rifretti la luci dànnucci na particulari tunalità, eggh'è giniralmenti assai risistenti dû puntu di vista miccanicu.

Li **mitalli** a prupriamenti parrari sunnu elimenti chimici (comu lu ferru, l'oru) chi fanu parti di na particulari catiguria dâ tavula piriodica di Mendelev. Ntô linguaggiu cumuni nu mitallu pò siri puru na lega, comu l'azzaru o lu bronzu.
# Arthur Schopenhauer

Arthur Schopenhauer
**Arthur Schopenhauer** (Dànzica, 22 di friviaru 1788 – Francuforti supr'ô Menu, 21 di sittèmmiru, 1860) fu nu filòsufu tidescu.

Anfruinzatu ri Kant, Schopenhauer crirìa ca a carattiristica primaria, o issenza di tutti li cosi - incrusi l'essiri umana - nun era a intilliggenza, a razziunalitati o lu spiritu, ma a vuluntati.

Ppi 'vuluntati' iddu antindìa na forza finominalmenti putenti e cieca ca furzava quarsiasi cosa nta l'isistenza ppi nissuna raggiuni riali, di na roccia a George Bush, picchini nun avi nissuna raggiuni riali pi isistiri e ppi stu mutivu, c'eni n'immensa suffirenza nta lu munnu.

Iddu crir'a macari ca na "cuscienza migliori" si putìa uttiniri nigannu a rializzazzioni di li nostri disideria, pigghiannu tiempu ppi pinzari a cchieni ca simu viramenti e a chi putissimu fari ppi ivitari a suffirenza - ma macari, nta fari quarchi cosa ca picca filosufi a ddi tiempi parraunu di fari: nta lu criari e lu cuntimplari li travagghi di l'arti, spiciramenti musica, ca eni cunzidirata una di li picca giustificazzioni di l'isistenza umana.

Schopenhauer ci appi na ranni influrenza supra a Richard Wagner, Friedrich Nietzsche, Ludwig Wittgenstein, Thomas Mann, Sigmund Freud, Leo Tolstoy, Carl Jung e autri 'mpurtanti artisti e pinzaturi di lu XXmu sieculu.

## Citazziuna

* "Tutti i còsi ca succèrunu dei cosi cchiu rànni ei còsi cchiu nichi succèrunu nicissariamenti"
* "Ogni omminu pigghia li limiti di la so visiuni ppi li limiti di lu munnu."

* "In ginerali s'ammetti ca li Saggi di tutta li tiempa anu sempri parratu di li stissi cosi, e li marmanichi, ca pari sunu a maggiuritati di la pupulazzioni di tutta li tiempi, anu sempri fattu l'oppostu; e accussi eni lu futuru."

* "Maritàrisi significa dimizzari li to diritti e radduppiari li to duviri."

* "Li dui nimici di la filicitati umana sunu lu duluri e a noia."

* "Li pirsuni di talentu raggiungiunu n'ubbiettivu ca nuddu autri ppo raggiungiri: li genia raggiungiunu ubbiettiva ca nuddu autru ppo viriri."

## Talìa puru

* La Nàscita dâ Traggèdia
# AC/DC

| AC/DC |
| --- |
|  AC/DC in concertu. |
| **Paisi d'urìggini**: |  Australia |

 |
| **Gèniri**: |  Hard rock |
| **Pirìudu d'attivitati**: |  1973 - in attività |
| **Casa discugràfica**: |  Albert EMI Columbia Epic Atlantic Atco Elektra East West |
| **Album**: |  **20**:   15 *studiu*;   2 *live*;   3 *raccolti* |
| **Situ Web**: |  www.acdc.com |
|   |
|  |

Li **AC/DC** su un gruppu hard rock australianu, formatu a Sydney ntô1973. Macari si lu gruppu è cunsidiràtu australianu, tutti li membra su britannici.

Li AC/DC su unu di li cchiù mportanti gruppi di la storia di lu rock: vinnîru cchiù di 200 miliuna di dischi. Li canzuna cchiù famusi di lu gruppu su: *Highway to hell*, *Back in black* e *Hell Bells*.

Lu lieder è Angus Young.

## Discugrafìa studiu

* *High Voltage*
* *T.N.T.*
* *Dirty Deeds Done Dirt Cheap*
* *Let There Be Rock*
* *Powerage*
* *Highway to Hell*
* *Back in Black*
* *For Those About to Rock*
* *Flick of the Switch*
* *Fly on the Wall*
* *Blow Up Your Video*
* *The Razors Edge*
* *Ballbreaker*
* *Stiff Upper Lip*
* *Black Ice*
* *Rock or Bust*
* *Power Up*

## Furmazzioni

* Angus Young - chitarra sulista (1973 -)
* Stevie Young - chitarra ritmica/vuci (2014 -)
* Brian Johnson - vuci frontman (1980 -)
* Chris Slade - battarìa (2015 -)
* Cliff Williams - bassu (1977 -)

|  |
| --- |
|  |
| Artìculu dâ seria **Mùsica** |
| **ARTÌCULI E LISTI** |
|
Storia di la mùsica
Tiurìa | Gènira | Strummenta
Dirittura | Òpiri / Album / Gruppi |
| **CATIGURÌI** |
|
Cumpusitura | Mùsica | Gruppi Cantanti |

## Gallery

*
*
*
*

## Lijami di fora

* AC/DC, situ ufficiali
* AC/DC, su EnciclopediaRock.com
# Joca Olimpici dû 1996

Li **XXVI joca Olimpici** si tìnniru a Atlanta, ntê Stati Uniti tra lu 19 di giugnettu e lu 4 di austu dû 1996.

## Edizzioni

* Olimpiadi XXV
* Olimpiadi XXVII

## Talia puru

* Joca Olimpici
# Margaret Thatcher

Margaret Thatcher
**Margaret Hilda Roberts Thatcher**, barunissa di Kesteven (Grantham, Lincolnshire, Ngraterra, 13 d'uttùviru 1925 – Lònnira, 8 d'aprili 2013) fu un pirsunaggiu pulìticu mpurtanti e la prima fìmmina a uttèniri la càrica di primu ministru dû Regnu Junciutu, dû 1979 ô 1990.

## Lijami di fora

* Cronustoria
* Funnazzioni Thatcher
# Ndinnità di disoccupazioni

|  |  |
| --- | --- |
|  | Sta pàggina è **òrfana**, zzuè nun àvi lijami a tràsiri.

---

Pi favuri, agghiunci na lijami a sta pàggina e scancella st'abbisu.
Pâ lista cumpleta dî pàggini òrfani, vidi a pàggina dâ catigurìa. |

A **ndinnità di disoccupazioni** è na pratica ca si prisenta all'INPS, pi dari un sussidio a chiddi ca persiru u travagghiu

## Italia

a ndinnità di disoccupazioni po essiri di du sorti:

* **ndinnità di disoccupazioni ordinaria** - i paiamenti vennu fatti pi ottu misi siddu nnô mumentu dû licenziamentu, u travagghiaturi, avi cchiù picca di 50 anni, mentri pi chiddi ca hannu suvrecchiu di 50 anni, veni paiata pi 12 misi.
* **ndinnità di disoccupazioni cu i requisiti ridotti** - siddu u travagghiaturi un avi dirittu a disoccupazioni ordinaria, dû primu jnnaru ô trentunesimu jornu di marzo di ogni anno, c'è a possibilitati di pigghiari a ndinnità cu i requisiti ridotti, veni paiatu un tantu a secunna dî jorna vacanti ca s'assumaru oggellannu, pi un massimu di 180 jorna.

I picculi, pà ndennità di disoccupazion ordinaria, sunnu:

* 60% dâ misata (lorda) pî primi 6 misi,
* 50% dâ misata (lorda) pû 7° e l'8° misi,
* 40% dâ misata (lorda) pî misi ca arrestanu (travagghiatura ca superanu i 50 anni).

I picciuli, pà ndinnità di disoccupazioni cu i requisiti ridotti, sunnu:

* 35% dâ misata lorda (media di oggellannu) fino a 120 jorna
* 40% dâ misata lorda (media di oggellannu) pi i 60 jorna ca arrestanu

Ovviamente a ndinnità la dunanu a chiddi ca hannu i requisiti pi pigghialla, secunnu i liggi vegenti.
# Pulìtica Australiana

L'Australia è nu statu dimucràticu chi havi comu lu sò capu di statu la munarchìa brittànnica. Lu capu dû cuvernu si chiama lu Primu Ministru. Addivintatu nu statu fidiratu ntô 1901 e di ddu tempu havi statu na dimucrazzìa cuntìnua.

Lu Primu Ministru è, sarvu certi casi ccizziunali, lu leader dû partitu pulìticu cchiù forti dâ majuranza parramintari. La sò risidenza ufficiali è lu *Lodge* a Canberra.

Dû 1996 lu Primu Ministru è John Howard, leader dû Partitu Libbirali.

## Viditi puru:

* Primi Ministri di l'Australia
# Gangi (ciumi)

Gangi.
Lu **Gangi** è nu ciumi di l'Asia. Nasci ntî l'Himalaya e traversa bona parti di l'India, pi sfuciari ntî l'Ocèanu indianu. Lu sò delta custituisci praticamenti tutta la costa dû Bangladesh.

Lu Gangi è nu ciumi sacru pi l'induisti.
# David Bowie

David Bowie (1987)
**David Bowie** (nomu d'arti di **David Robert Jones**; Brixton, 8 di jinnaru, 1947 – 10 di jinnaru 2016) fu nu cantanti, musicista e atturi ngrisi. Fu unu dî cchiù granni prutagunsti dû glam rock.

## Biografìa e carrera

David Robert Jones nascìu a Brixton l'8 di jinnaru, 1947, (si canciau lu sò cugnomu pi chiddu d’arti di *Bowie* pi nun criari ambiguitati cû quasi omònimu *leader* di *The Monkees*, Davy Jones). Bowie apparteni â ginirazzioni di giòvanni crisciuti ntô pirìudu dû *swinging London*. La sò carrera musicali, accuminzata versu la fini di l'anni sissanta, si stenni pi na quarantina d'anni e cunteni diversi gènira artìstici, dû citatu *glam rock* â disco, ô rock alittrònicu, tutti cu successu granni.

Comu atturi, doppu arcuni roli nichi, appi bonu successu ntô 1976 cu *L'omu chi cascau â Terra*, di Nicholas Roeg.

## Discografia

|  |
| --- |
|  |
| Artìculu dâ seria **Mùsica** |
| **ARTÌCULI E LISTI** |
|
Storia di la mùsica
Tiurìa | Gènira | Strummenta
Dirittura | Òpiri / Album / Gruppi |
| **CATIGURÌI** |
|
Cumpusitura | Mùsica | Gruppi Cantanti |

### Album 'n studio

* 1967 *David Bowie*
* 1969 *Space Oddity*
* 1971 *The Man Who Sold The World*
* 1971 *Hunky Dory*
* 1972 *The Rise And Fall Of Ziggy Stardust And The Spiders From Mars*
* 1973 *Aladdin Sane*
* 1973 *Pin-Ups* (covers)
* 1974 *Diamond Dogs*
* 1975 *Young Americans*
* 1976 *Station to Station*
* 1977 *Low*
* 1977 *Heroes*
* 1979 *Lodger*
* 1980 *Scary Monsters (And Super Creeps)*
* 1983 *Let's Dance*
* 1984 *Tonight*
* 1987 *Never Let Me Down*
* 1993 *Black Tie White Noise*
* 1992 *The Buddha of Suburbia*
* 1995 *Outside*
* 1997 *Earthling*
* 1999 *Hours*
* 2002 *Heathen*
* 2003 *Reality*

## Lijami di fora

* Situ ufficiali
* David Bowie Lìrichi
* Discografìa
# Poliomilìti

|  |  |
| --- | --- |
|  | Sta pàggina è **òrfana**, zzuè nun àvi lijami a tràsiri.

---

Pi favuri, agghiunci na lijami a sta pàggina e scancella st'abbisu.
Pâ lista cumpleta dî pàggini òrfani, vidi a pàggina dâ catigurìa. |

A jamma destra ri na pirsuna ca si pigghiau a poliomilìti
A **Poliomilìti** è nu virus ca faci nu sacu ri dannu. Si sparpagghia ri pirsuna a pirsuna picchini eni na maldìa infittiva e si unu nun a statu vaccinatu sa putissi pigghiari.

Nun è na cosa cumuni ca trasi nta lu sistèma nirvusu cintrali ma si succeri unu putissi macàri arrivari a ssiri paralizzatu cumpritamenti. Li vaccini di l'Urganizzazzioni Mundiali da Sanitati, di l'Unicef, di lu Rotary International e d'autri urganizzazzioni putissiru dibbillari stu virus ri tuttu lu munnu,
# Musica pupulari

|  |
| --- |
|  |
| Artìculu dâ seria **Mùsica** |
| **ARTÌCULI E LISTI** |
|
Storia di la mùsica
Tiurìa | Gènira | Strummenta
Dirittura | Òpiri / Album / Gruppi |
| **CATIGURÌI** |
|
Cumpusitura | Mùsica | Gruppi Cantanti |

Ccu la parola **mùsica pupulari** (o **mùsica folk**) si voli dìri tutti ssi gèniri musicàli di tradizioni, nn'ambitu giugraficu, etnicu e culturàli.

Stu cuncettu s'appi a distingguiri da **mùsica pop**: accussi dittu, pari ca lu "pop" sia nn'abbreviazioni di "populari".
Nni numiròsi casi si parra di rock americano, quinni Folk rock.
# Karl Popper

|  |  |
| --- | --- |
|  | **«** Si ci ràmu na tullirànza 'nfinita macàri a chiddi ca sunu 'ntulliranti, si nun zimu priparàti a difènniri na sucitati tulliranti contra li suprusa di l'intullirànti allura n'amu a spittàri ca i tulliranti vènunu stirminati e a tullirànza ccu iddi. **»** |
|  | (Karl Popper (1902-1994)) |

**Karl Raimund Popper** (28 di giugnettu, 1902; 17 di sittèmmiru, 1994) fu nu filosufu e prufissuri austriacu e britannicu a la *London School of Economics*, la Scola di Ecunumia Lundinesi.

Eni cunzidiratu tra li filosufi dâ scienza cchiù infruenti di lu XX seculu, e scrissi assai supra la filosufia pulitica e suciali.

Popper eni canusciutu pi l'idea di la falsificazzioni impirica.

## Vita

Karl Popper nascìa a Vienna (ca allura appartinìa a l'Austria-Ungaria) nta lu 1902 di ginitura dâ classi-media d'urrigini giuaichi, ca s'avieunu cunvirtutu a lu cristianesimu.

Ntâ lu 1919 s'avvicinau a l'idei du Marxismu e dunqui a l'Assuciazzioni di li Studenti di li Scoli Sucialisti e addivintau macari membru di lu Partitu Sucial Dimucraticu d'Austria, ca a di tiempa era nu partitu c'avia aduttatu intiramenti l'idioluggìa marxista.

Duoppu picca tiempu, abbandonau l'idioluggìa marxista e addivintau nu sustinituri passivu di lu libbiralismu suciali duranti lu riestu dâ sò vita.

## Viriti macari

* Libbiralismu
# Ètica

Lu tèrmini **Ètica** diriva dû grecu *ethos*, custumi. É dda branca dâ filusufìa ca studia li funnamenti di zoccu veni cunziddiratu bonu, justu o murarmenti currettu. Si pò macàri difiniri comu la ricerca di na gistioni adiquata dâ libbirtati.

Spissu veni videmma ditta *filusufìa murali*. 'N àutri palori, idda havi comu uggettu li valuri murali ca ditèrminanu lu cumpurtamentu di l'omu.

E' cunsuitùdini diffirinziari li tèrmini 'ètica' e 'murali'. Cuppuru ca iddi spissu sunnu usati comu sinònimi, si prifirisci l'usu dû tèrmini 'murali' pi ndicari l'assemi di valuri, normi e custumi dûn ndividuu o dûn ditirminatu gruppu umanu. Si prifirisci risirvari la palora 'ètica' pi rifirìrisi ô ntentu razziunali (zoè filusòficu) di funnari la murali ntisa comu disciplina.

L'ètica pò èssiri *discrittiva* siddu discrivi lu cumpurtamentu umanu, oppuru *nurmativa*, e autrisì *priscrittiva* siddu duna ndicazzioni. 'N ogni casu lu ndaggini verti supra lu significatu dî tiurii ètichi.

Pò èssiri anchi *suggittiva*, quannu s'accupa dû suggettu c'agisci, ndipinnintimenti d'azzioni o ntinzioni, e *uggittiva*, quannu l'azzioni è rilazziunata ê valuri cumuni e a l'istituzzioni.

La storia di l'ètica è custituuta dâ succissioni dî riflissioni supra l'omu e supra lu sô aggiri. Â basi di ciascuna cuncizzioni di l'ètica sta la nuzzioni dû beni e dû mali, dâ virtuti e na ditirminata visioni di l'omu e dî rapporti umani. Tali idei sunnu spissu currilati a na particulari riliggiuni.

L'ètica a basi *riliggiusa*, nfatti, fissa normi di cumpurtamentu ca pritenni vàliti pi tutti, mentri l'ètica *laica* nun mira a mpòniri valuri aterni e si dimostra sulitamenti attenta a l'esiggenzi umani ca tennu cuntu dî cunnizzioni e dî trasfurmazzioni stòrichi.

I filòsufi hannu di sempri risirvatu un nutèvuli spazziu ê prubblemi ètici. Tra iddi si cìtanu 'n particulari Sòcrati, Platoni, Aristòtili, Nicculò Macchiaveddi, Ugu Grozziu, Jean-Jacques Rousseau.

Noltri foru ntirissati puru Giuvanbattista Vicu, Immanuel Kant, Johann Gottfried Herder, Friedrich Schiller, Georg Wilhelm Friedrich Hegel, Friedrich Nietzsche, Sigmund Freud.

Lu funnamentu di l'ètica cristiana è l'esircizziu di l'amuri versu lu pròssimu, midianti lu quali s'esprimi l'amuri versu lu Criaturi. Pû "cristianu" (ntô sensu di chiddu di fidi cristiana, e quinni ca cridi ntô Patri, ntô Figghiu, e ntô Spiritu Santu), lu prubblema murali cuinvolci chiddu dâ sarvizza di l'arma e dû lìbbiru arbitriu.

L'ètica *laica* oscilla tra pusizzioni vicini a l'ètica cristiana, abbrazzata di Platoni e Aristòtili, e àutri ca si nni distàccanu 'n modu dicisu, ossìa abbalurati di Nicculò Macchiaveddi e Georg Wilhelm Friedrich Hegel, pi pòniri l'accentu supra la struttura statuali â quali avissi a èssiri subburdinatu lu cumpurtamentu di lu ndividuu.

## Vuci currilati

* Bioètica
* Matrimoniu e murali
# Sussex

Lucalizzazzioni dâ cuntia di Sussex
**Sussex** è na cuntia tradizziunali dâ Ngriterra chi s'attrova ntô sud-est, cu na currispunnenza apprussimativa cu l'aria di l'anticu Regnu di Sussex. Si cunfina ntô nord cu Surrey, ntô nord-est cu Kent, ntô sud cû Canali Ngrisi, e ntô punenti cu Hampshire. È suttadivisa pî mutivi amministrativi ntra West Sussex (la parti punenti) e East Sussex (la parti livanti) e la *City of* Brighton and Hove (la cchiù granni citati e la capitali).
# Disertu

Distribbuzzioni dî diserta ntô munnu.
Disertu dî Atacama.
Nu **disertu** o **deseretu** è na riggiuni giugràfica carattirizzata di mancanza di vigitazzioni, clima àridu, e supirfici di rina, cu furmazzioni di maccuna, secunnu li forzi dî venta.

Nu disertu pò aviri punti unni crisci na certa vigitazzioni di manera puru assai ntensa, grazzi a surgenti suttirranii chi pirmettinu lu mantinimentu di formi di vita: sunnu li oasi, chi ntô disertu dû Sahara sunnu punti unni li viaggiatura e armali di traspostu comu lu cammellu si pònnu ripusari.

Lu disertu nurmarmenti havi na stinsioni assai granni e pò cupriri la quasi tutalità di un Paisi mediu granni. Lu disertu cchiù granni dû munnu è cirtamenti lu desertu dû Sahara ntî l'Àfrica centru sittintriunali. Autri diserti s'attrovanu tra la Mongolia e la Cina (lu disertu dû Gobi), o ntô mediu orienti tra l'Arabbia Saudita, l'Iraq e l'Iran.